b'\n_START_ARTICLE_\nPascal\n_START_PARAGRAPH_\nProgramavimo kalba Pascal (Paskalis) \xe2\x80\x93 kalba, daugiausiai naudojama \xc5\xa1vietimo \xc4\xafstaigose programavimo kalb\xc5\xb3 pagrind\xc5\xb3 mokymui._NEWLINE_Kalb\xc4\x85 suk\xc5\xabr\xc4\x97 Niklausas Virtas (Niklaus Wirth) 1970 metais kaip priemon\xc4\x99, skatinan\xc4\x8di\xc4\x85 studentus programuoti strukt\xc5\xabri\xc5\xa1kai. Kalba sukurta Algol kalbos pagrindu ir pavadinta matematiko bei filosofo Blezo Paskalio (Blaise Pascal) garbei.\n_START_SECTION_\nIstorin\xc4\x97s \xc5\xbeinios\n_START_PARAGRAPH_\nKuriant Pascal, buvo remtasi naujausiomis (strukt\xc5\xabrinio) programavimo id\xc4\x97jomis, bandant jas apibendrinti, tad Pascal tapo ne tik mokom\xc4\x85ja, bet ir konceptualia kalba, padariusia labai stipri\xc4\x85 \xc4\xaftak\xc4\x85 daugumai v\xc4\x97liau sukurt\xc5\xb3 kalb\xc5\xb3, pvz., C. Bandant patobulinti Pascal, buvo sukurtos tokios kalbos, kaip Ada, Modula-2 ir Oberon. Pascal padar\xc4\x97 beveik nesulyginam\xc4\x85 \xc4\xaftak\xc4\x85 kompiliatori\xc5\xb3 k\xc5\xabr\xc4\x97jams: Pascal sintaks\xc4\x97 buvo kuriama taip, kad b\xc5\xabt\xc5\xb3 galima kompiliuoti vienu pra\xc4\x97jimu (kintam\xc5\xb3j\xc5\xb3, proced\xc5\xabr\xc5\xb3 etc. deklaravimas), tod\xc4\x97l atsirado galimyb\xc4\x97 vykdyti atitikimo tarp program\xc5\xb3 tekst\xc5\xb3 ir generuoto kodo analiz\xc4\x99. Analizuojant Pascal kompiliavimo metodus, buvo sukurtas USCD Pascal kompiliatorius bei virtuali ma\xc5\xa1ina, skirta Pascal pseudokodo vykdymui, davusi prad\xc5\xbei\xc4\x85 v\xc4\x97liau kurtoms virtualioms ma\xc5\xa1inoms, ypa\xc4\x8d \xe2\x80\x93 Java.\n_START_SECTION_\nParsisi\xc5\xb3sti\n_START_PARAGRAPH_\nWindows: GUI redaktorius + FPC kompiliatorius Pla\xc4\x8diau Linux: GUI redaktorius + FPC kompiliatorius'